S-735/2013

Mál þetta, sem dómtekið er í dag, 19. nóvember 2013, er höfðað af sérstökum saksóknara með ákæru dagsettri 26. júlí 2013, á hendur Þ-kk-þgf S-kk-þgf, kt. 000000-0000,

Sólheimum 44, Reykjavík, fyrir meiri háttar brot gegn skattalögum sem daglegur stjórnandi og stjórnarmaður einkahlutafélagsins Aþenu heildverslunar, kt. 000000-0000, með því að hafa:

1. Eigi staðið skil á virðisaukaskattsskýrslum einkahlutafélagsins á lögmæltum tíma vegna uppgjörstímabilanna nóvember – desember rekstrarárið 2009 til og með júlí – ágúst rekstrarárið 2011 og hafa eigi staðið ríkissjóði skil á virðisaukaskatti sem innheimtur var í rekstri einkahlutafélagsins, vegna sömu uppgjörstímabila, í samræmi við fyrirmæli IX. kafla laga nr. 50/1988, um virðisaukaskatt, samtals að fjárhæð kr. 24.076.774, sem sundurliðast sem hér greinir:

Árið 2009

nóvember - desember kr. 2.429.953

Árið 2010

janúar - febrúar kr. 2.983.386

mars – apríl kr. 1.930.925

maí – júní kr. 2.298.315

júlí - ágúst kr. 2.122.391

september - október kr. 3.271.646

nóvember - desember kr. 1.550.841

kr. 14.157.504

Árið 2011

janúar – febrúar kr. 1.686.813

mars – apríl kr. 987.881

maí – júní kr. 2.099.497

júlí - ágúst kr. 2.715.126

kr. 7.489.317

Samtals kr. 24.076.774

2. Eigi staðið skil á skilagreinum einkahlutafélagsins vegna staðgreiðslu opinberra gjalda á lögmæltum tíma vegna greiðslutímabilanna mars til og með desember rekstrarárið 2010 og febrúar, mars, apríl, júní og júlí rekstrarárið 2011, og eigi staðið ríkissjóði skil á staðgreiðslu opinberra gjalda, í samræmi við fyrirmæli III. kafla laga nr. 45/1987, um staðgreiðslu opinberra gjalda, sem haldið var eftir af launum starfsmanna einkahlutafélagsins vegna greiðslutímabilanna mars rekstrarárið 2010 til og með júlí rekstrarárið 2011, samtals að fjárhæð kr. 6.585.300, sem sundurliðast sem hér greinir:

Árið 2010

mars kr. 307.508

apríl kr. 310.214

maí kr. 305.211

júní kr. 340.569

júlí kr. 194.421

ágúst kr. 208.587

september kr. 383.425

október kr. 396.044

nóvember kr. 558.722

desember kr. 480.192

kr. 3.484.893

Árið 2011

janúar kr. 497.044

febrúar kr. 323.414

mars kr. 494.812

apríl kr. 430.346

maí kr. 639.385

júní kr. 448.726

júlí kr. 266.680

kr. 3.100.407

Samtals kr. 6.585.300

Eru framangreind brot ákærða talin varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig:

a) 1. mgr. 40. gr. laga nr. 50/1988, um virðisaukaskatt, sbr. 3. gr. laga nr. 42/1995 og 3. gr. laga nr. 134/2005, að því er varðar 1. tölulið ákæru.

b) 2. mgr. 30. gr. laga nr. 45/1987, um staðgreiðslu opinberra gjalda, sbr. 2. gr. laga nr. 42/1995 og 1. gr. laga nr. 134/2005, að því er varðar 2. tölulið ákæru.

Er þess krafist að ákærði verði dæmdur til refsingar og til greiðslu alls sakarkostnaðar.

Ákærði játar sök.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu, er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í júní árið 1971 og hefur eigi gerst sekur um brot gegn lögum svo kunnugt sé. Með hliðsjón af greiðlegri játningu ákærða í máli þessu og dómaframkvæmd á þessu sviði er refsing ákærða ákveðin fangelsi í 8 mánuði. Verður sá hluti refsingarinnar skilorðsbundinn með þeim hætti er í dómsorði greinir. Þá greiði ákærði sekt að fjárhæð 61.350.000 krónur sem renni í ríkissjóð innan fjögurra vikna frá birtingu dómsins að telja. Ella sæti ákærði fangelsi í 12 mánuði.

Ákærði greiði málsvarnarþóknun skipaðs verjanda með þeim hætti er í dómsorði er mælt fyrir um.

D ó m s o r ð :

Ákærði, Þ-kk-nf S-kk-nf, sæti fangelsi í 8 mánuði, en fresta skal fullnustu refsingarinnar og falli hún niður að liðnum 3 árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði 61.350.000 krónur í sekt í ríkissjóð innan fjögurra vikna frá birtingu dómsins, ella sæti hann fangelsi í 12 mánuði.

Ákærði greiði málsvarnarþóknun skipaðs verjanda síns, S-kk-ef F-kk-ef héraðsdómslögmanns, 213.350 krónur.

S-kk-nf S-kk-nf.